Hänet nimitettiin suurvisiiriksi kesäkuun puolivälissä 1710. Tuolloin valtakunnan poliittinen tilanne oli vaikea, sillä Pultavan taistelun hävinnyt Ruotsin kuningas Kaarle XII oli paennut Osmanien valtakunnan suojiin ja teki nyt kaikkensa saadakseen Ahmed III:n julistamaan sodan Venäjälle. Edeltävä suurvisiiri Çorlulu Damat Ali pašša oli tukenut sotaa kannattavaa leiriä, mutta Venäjän keisari Pietari Suuri oli onnistunut liennyttämään valtakuntien välisiä suhteita. Ahmed erotti Damat Ali paššan ja nimitti tilalle Numan paššan, jonka hän odotti rauhoittavan sisäpoliittisen tilanteen säilyttäen samalla rauhan Venäjän kanssa. Numan pašša pyrki tekemään kaiken itse.